Ասվածի վկայությանը բազմիցս ենք հանդիպել և շարունակում ենք հանդիպել։ Այն, որ ազատ խոսքն ու մտածողությունը ադրբեջանական բռնատիրական հասարակարգում կաղապարված ու բանտված են հազար շղթաներով, ակնհայտ է։ Անհերքելի փաստ է նաև այն, որ ասվածը չի շրջանցում նաև գեղարվեստական գրականությունը։ Պատվերով գրքեր գրելն ու խեղաթյուրված պատմությամբ դասագրքեր հրատարակելը վաղուց Ադրբեջանի իշխանության ու հանրույթի ամենատիպական գործելաոճն են։